钦定古今图书集成/明伦汇编/官常典/第098卷 > 郢靖王栋
## 钦定古今图书集成/明伦汇编/官常典/第098卷 > 郢靖王栋

按《明外史》本传：“郢靖王栋，太祖第二十四子。母刘惠
妃，洪武二十四年封安陆，永乐六年之藩，十二年薨。
无子，封除，留内外官校守园供王祀。妃郭氏，武定侯
英女。王歾逾月，妃恸哭曰：‘王舍我去，未亡人，无子尚谁恃’？引镜写容付宫人曰：‘俟诸女长，令识母’。遂自经
卒。妃四女，一夭，其三女封光化、谷城、南漳郡主，岁禄”
各八百石。宣德四年，以郢故邸封梁王。瞻垍移郢宫，
入居南京。〈歾同没〉